62019CO0920_INF
Unionin tuomioistuimen määräys (seitsemäs jaosto) 18.5.2021 – Fluctus ym.
(asia C-920/19) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – SEUT 56 artikla – Palvelujen tarjoamisen vapaus – Rajoitukset – Onnenpelit – Onnenpelimarkkinoiden järjestämistä koskeva kaksiosainen järjestelmä – Arpajaisia ja kasinoja koskeva monopoli – Onnenpeliautomaattien hyödyntämistä koskeva ennakkolupa – Monopolin haltijan mainontakäytännöt – Arviointiperusteet – Perustuslakituomioistuimen oikeuskäytäntö, jossa kansallisen lainsäädännön todetaan olevan yhteensopivaa unionin oikeuden kanssa
1.
Palvelujen tarjoamisen vapaus – Rajoitukset – Onnenpelit – Kansallinen säännöstö, jossa otetaan käyttöön valtion monopoli tiettyjen onnenpelien järjestämistä varten ja konsessio- ja lupajärjestelmä muiden pelien järjestämistä varten – Hyväksyttävyys – Monopolin haltijan mainontakäytännöt, joilla pyritään edistämään aktiivista osallistumista peleihin – Mainitun kansallisen säännöstön johdonmukaisuus ja järjestelmällisyys – Kansallisen tuomioistuimen kokonaisarviointi
(SEUT 56 artikla)
(ks. 30–32, 36, 40, 46–49 ja 53 kohta sekä tuomiolauselman 1 kohta
2.
Euroopan unionin oikeus – Ensisijaisuus – Unionin oikeuden vastainen kansallinen lainsäädäntö – Voimassa olevien sääntöjen soveltamatta jättäminen suoraan lain nojalla – Velvollisuutta noudattaa ylemmän oikeusasteen tuomioistuimen antamia unionin oikeuden vastaisia ohjeita ei voida hyväksyä
(SEUT 56 ja SEUT 267 artikla)
(ks. 57, 58 ja 60 kohta sekä tuomiolauselman 2 kohta
Ratkaisu
1)
SEUT 56 artiklaa on tulkittava siten, että se ei ole esteenä onnenpelimarkkinoiden järjestämistä koskevalle kaksiosaiselle järjestelmälle pelkästään sillä perusteella, että arpajaisia ja kasinoja koskevan monopolin haltijan mainontakäytännöillä pyritään edistämään aktiivista osallistumista peleihin muun muassa arkipäiväistämällä pelejä, antamalla niistä myönteinen kuva sen perusteella, että saadut tulot käytetään yleisen edun mukaiseen toimintaan, tai lisäämällä pelien kiinnostavuutta huomiota herättävillä mainoksilla, joissa korostetaan houkuttelevasti mahdollisuutta suuriin voittoihin.
2)
Unionin oikeuden ensisijaisuuden periaatetta on tulkittava siten, että siinä velvoitetaan jäsenvaltion tuomioistuin jättämään soveltamatta SEUT 56 artiklan vastaista sisäisen oikeuden säännöstä, myös silloin, kun tämän jäsenvaltion ylempi tuomioistuin on todennut kansallisen lainsäädännön olevan yhteensopivaa unionin oikeuden kanssa.
(
1
)	EUVL C 161, 11.5.2020.